Абдулҳай Зокиров

Зокиров Абдулҳай Давлатёрович  (зод. 14 апрели 1978, Бохтар) — коргардон, сенариянавис ва ходими телевизиони Тоҷикистон. Узви Иттифоқи синамогарони Тоҷикистон ва Иттифоқи журналистони Тоҷикистон.

 Зиндагинома 
Абдулҳай Зокиров 14 апрели соли 1978 дар шаҳри Бохтар (собиқ Қӯрғонтеппа) дар оилаи коргар ба дунё омадааст. Соли 1996 мактаби миёнаи №12-и шаҳри Бохтарро хатм намудааст. 

Дар ибтидо ба факултаи физика ва математикаи Донишгоҳи миллии Тоҷикистон дохил шуда, як сол таҳсил кард, аммо ба далели шавқу рағбати зиёд ба ҳунар, ҳуҷҷатҳояшро ба Донишкадаи давлатии санъати Тоҷикистон ба номи М. Турсунзода супорид ва онро соли 2001 бо ихтисоси коргардони телевизион хатм намуд.

Дар солҳои 2001—2003 дар Академияи театр ва кинои шаҳри Санкт-Петербург (Русия) таҷрибаомӯзии ихтисосӣ гузаштааст. Соли 2004 бо квотаи президентӣ ба Донишгоҳи давлатии театр, кино ва телевизиони шаҳри Киеви Украина дохил шуда, 4 сол онҷо таҳсил кардааст.

 Фаъолияти корӣ 
Фаъолияти кории худро аз Шабакаи якуми Телевизиони Тоҷикистон оғоз намуда, баъдан дар Муассисаи давлатии «Телевизиони Сафина» ва ҳамчун саркоргардон дар Телевизиони «Ҷаҳоннамо» кор кардааст. Айни замон коргардони шуъбаи филмҳои ҳунарӣ ва ҳуҷҷатии Муассисаи давлатии «Тоҷикфилм» мебошад.

 Филмшиносӣ 
 Сол  Номи филм  Вазифа  Навъи филм 2009  «Баррачаи Хаёлӣ»  Коргардон  Бадеӣ (пурра) 2009  «Чароғи Ҳидоят»  Коргардон  Ҳунарӣ-мустанад 2010  «Рамида»  Коргардон  Бадеӣ (пурра) 2011  «Хокпайванд»  Коргардон  Бадеӣ (пурра) 2012  «Меҳроб»  Коргардон  Бадеӣ (пурра) 2013  «Соҳили Мурод»  Коргардон  Бадеӣ (пурра) 2014  «Бархез Модар»  Коргардон  Бадеӣ (пурра) 2015  «Саргардонӣ»  Коргардон  Силсилафилм 2017  «Синон»  Коргардон  Бадеӣ (пурра) 2019  «Автобус»  Коргардон, сенариянавис  Бадеӣ (мазҳака) 2020  «Куҳандиёр»  Коргардон  Мустанад 2022  «Эҳдос»  Коргардон  Мустанад —  «Орзуи Рассом»  Коргардон  Филми кӯтоҳ

 Барномаҳои телевизионӣ 
Дар тӯли фаъолият дар шабакаҳои давлатӣ коргардони барномаҳои зерин буд:
 Телевизиони Тоҷикистон: «Корвони савту суруд», «Гулбонги ҷавонӣ», «Суфраи сухан», «Субҳ».
 ТВ Сафина: «Нози хаёл», «Шакл», «Рисолаи таърихӣ», «Сиришт», «Як тарона», «Завқ», «Қисмат» (силсилаи мустанад).
 ТВ Ҷаҳоннамо: «Аён» (таърихӣ-таҳлилӣ), «Фарзонагон» (публисисти).

 Ҷоизаҳо 
 Медали «Хизмати шоиста» (2009);
 Аълочии телевизион ва радиои Тоҷикистон;
 Аълочии матбуот ва фарҳанги Тоҷикистон;
 Ҷоизаи «Теффӣ-иттиҳод»;
 Дипломи дараҷаи 1-и Кинофестивали XVI байналмилалии Қазон (2020) барои филми «Автобус».

 Эзоҳ 

 Пайвандҳои беруна 
 Муассисаи давлатии «Тоҷикфилм»
 Абдулҳай Зокиров — писари кино

Гурӯҳ:Коргардонони Тоҷикистон
Гурӯҳ:Сенариянависони Тоҷикистон
Гурӯҳ:Зодагони Бохтар
Гурӯҳ:Зодагони 1978
Гурӯҳ:Хатмкардагони Донишкадаи давлатии санъати Тоҷикистон